Vlastislav Cesnak

**Vlastislav Cesnak** (Kulpin, 22. septembar 1945 - 27. april 2019) bio je srpski slikar i arhitekta  slovačkog porekla.

## Biografija
Rođen je 22. septembra 1945. godine u Kulpinu u učiteljskoj porodici, otac[Pavel Cesnak a majka Marija Vuković, i tu je završio osnovnu školu, a gimnaziju u Bačkom Petrovcu. Još u osnovnoj školi se interesovao za slikarstvo i fotografiju. Apsolvirao je na arhitektonskom fakultetu u Beogradu, a zatim je kratko vreme radio u arhitektonskim biroima u Nemačkoj, u Bambergu kod Arh. P. Kaidela i u Nirnbergu, kod regirungsbaumaistera prof. Arh. H. A. Vilhelma, a zatim se zapošljava u OU-e SO-e Bački Petrovac, na referatu za građevinarstvo i urbanizam. Aktivno se bavio fotografijom, koju je vanredno studirao na Verbefotošule u Manhajmu a završio je i fotografski kurs kod Tibora Varge Šomođija majstora fotografije u Novom Sadu. Publikovao je svoje fotografije u štampi a imao je i nekoliko autorskih izložbi fotografija i slajdova. Kasnije se uglavnom bavi uljanim slikarstvom a motivi su mu vedute i pejsaži. Živi i stvara u Kulpinu osvedočio se kao hroničar a u poslednje vreme svoje fotografske autorske aktove kombinuje sa svojim slikarskim radovima u kompiuterskoj tehnici.

80-ih godina 20. veka bio je član“ i aktivni svedok događaja oko organizacije i oživljavanja aktivnosti likovnog života Slovaka u Bačkom Petrovcu oko bivše „Galerije blatno“ koja je bila pokretačka snaga u likovnom životu vojvođanskih Slovaka i u kojoj su glavne uloge imali akademski slikari Mihal Kiralj, Pavel Čanji i Vladimir Valjentik i koja je nakon političkih smicalica opštinskih i pokrajinskih struktura „slučaja Galerije blatno“ ona ipak obnovila rad i kasnije prerasla u Galeriju Zuske Medvedjove.

Učestvovao je u mnogim kolektivnim izložbama u Vojvodini u Odžacima, Bačkoj Topoli, Sremskoj Mitrovici, Bačkoj Palanci, Plandištu, Baču, Vrbasu, Kuli, Malom Iđošu, Somboru, Apatinu Srbobranu... Član je sekcije Matice Slovačke u Kulpinu "Keby“ sa kojima godinama redovito izlaže.

## Samostalne značajnije izložbe
*       1983. Dom Kulture „28. oktobar”, Bački Petrovac izložba grafike i makrofotografije
*       1983. KUD "Zvolen" Kulpin fotografija i diapozitivi
*	1985. Dom Kulture „28. oktobar”, Bački Petrovac grafika i fotografija
*	1985. MZ Kulpin u Kulpinu
*	1986. KUD “Zvolen” u Kulpinu
*	2002. „Galerija Zuske Madvedjove” Bački Petrovac izložba slika u ulju
*       2003. ordinacija -{„Dr. med. Eva Pelikan”}- Nirnberg Nemačka, prodajna izložba akvarela i gvaša
*	2004. Prostori Evaneličke crkve, Kulpin izožba slika u ulju
*	2005. Kafe nova Gložan izložba slika u ulju
*       2006. Prostori Evangeličke crkve, Kulpin izložba uljanih slika i kompiuterske grafike.

## Reference

## Literatura
* Katalóg Pavel Čánji – 1983. "Dom kultúri 28. október”, Báčsky Petrovec
* Vladimir Valentík, „Desať rokov Gelérie Zuzky Medveďovej”, 1999. Báčsky Petrovec.
* Vladimir Valentík Katalog; „Kulpinske prehadzky Vlastislava Cesnaka”, 2004.
* Z. Spevak, Galéria Blatno v Ravnom Sele „Hlas Ľudu” Kultura 13. Báčska Petrovec 1983.
* promocia knihy a výstava fotografií v Kulpine, mb „Vzlet” máj 1983. č.5 
* Pavel Čáni „Druha samostatna výstava výtvarných prác a fotografií Vlastislava Cesnaka” "Nový Život" „Rozhľady kritiky poznamky” 1985.
* Tomáš Čelovský „Fotografie Vlastislava Cesnaka” "Hlas Ľudu" 19.okt.1985.
* „Vernisáž Vlastislava Cesnaka” j.c."Hlas Ľudu" 6.12. 1986.
* Ex Libris Nada Cesnak, 
* J. Bartoš „Výstava v Petrovskom Blatne” "Hlas Ľudu" 24.okt.1987.
* „Kulpinske prechádzky v Petrovci” A.F. 16.marca 2002.
* Vladimir Valentik Katalóg samostatna výstava obrazov „Gaúéria Zuzky Medveďovej” 2002.

## Vanjske veze
* Biografije poznatih ličnosti 
* Izložba slika 
* Osnovni podaci
* grupna izložba
* keby